অনিয়ন্ত্রিত ছুরি বিক্রির রমরমায় উদ্বিগ্ন ছত্তিশগড় হাইকোর্ট

ওয়েব ডেস্ক: অনলাইনে (Online) ছুরি জাতীয় অস্ত্রশস্ত্র কেনায় উদ্বিগ্ন আদালত। সম্প্রতি অনলাইনে কেনা ২১১টি ছুরি (Knife) বাজেয়াপ্ত করা হয়েছে, দায়ের হয়েছে ৬৭৭টি মামলা। অনিয়ন্ত্রিত ছুরি সরবরাহে এবার সতর্কবার্তা দিল ছত্তিশগড় হাইকোর্ট (Chattisgarh High Court)।

১ জানুয়ারি থেকে ৩০ জুনের মধ্যে মধ্যপ্রদেশে (Madhya Pradesh) ৬৭৭টি মামলা দায়ের হয়েছে স্রেফ অনলাইনে ছুরি কেনার জেরে। আদালতে দাখিল হওয়া অতিরিক্ত মুখ্য সচিবের হলফনামা অনুযায়ী এভাবে কেনা ২১১টি ছুরি বাজেয়াপ্ত হয়েছে। এক দোকানির কাছ থেকে স্প্রিং-বাটন দেওয়া ১২টি ছুরি বাজেয়াপ্ত হয়েছে। জুলাই মাসে এক ব্যক্তির হেফাজত থেকেও স্প্রিং-বাটন দেওয়া ছুরি বাজেয়াপ্ত হয়। এদের সকলের বিরুদ্ধে মামলা দায়ের হয়েছে। হলফনামা অনুযায়ী ২০২৪ সালে এমন মামলার সংখ্যা ১৩৯৯।

আরও পড়ুন: ৫০০ কোটি দাবি করে বিচারককে হুমকি চিঠি মধ্যপ্রদেশে

কিন্তু কেন ছুরির বিরুদ্ধে এমন সরকারি অভিযান? তার কারণ হিসেবে হলফনামায় বলা হয়েছে, এই বছরের এক জানুয়ারি থেকে ৩০ জুনের মধ্যে অন্তত ৩২টি ঘটনায় ছুরি মারার ফৌজদারি মামলা দায়ের হয়েছে।

এ তথ্যই দেখিয়ে দিচ্ছে সমাজের বাস্তব ছবি। এই ধরনের মারাত্মক অস্ত্র খোলা বাজারে অথবা অনলাইনে যাতে সহজলভ্য না হয়, তার জন্য সরকার যথাযথ পদক্ষেপ করার চেষ্টা করছে। কিন্তু এই ব্যাপারে আরও সতর্কতা প্রয়োজন। যাতে এমন অপরাধের সংখ্যা বৃদ্ধি না পায়, মন্তব্য আদালতের।

পানের দোকানে, রকমারি দ্রব্যের এবং উপহার বিক্রির দোকানেও অত্যন্ত ধারালো ও মারাত্মক ছুরি সহজলভ্য হয়ে দাঁড়িয়েছে বলে প্রকাশিত একটি সংবাদের পরিপ্রেক্ষিতে আদালতের স্বতঃপ্রণোদিত মামলা। ওই সংবাদেই জানানো হয়, এমন সহজলভ্যতার কারণেই বিলাসপুর এলাকায় ছুরি মারার ঘটনা অত্যন্ত বেড়ে গিয়েছে।